text: Urenset spildevand løber ud i å og fjord
  01 februar 2016 kl. 20.04
  Et større brud på en spildevandsledning i Kolding betyder at urenset spildevand løber ud i Kolding Å.
  Siden middag har kommunens miljøafdeling arbejdet med at få lukket hullet. Ledningen transporterer spildevand fra Kolding Åpark og ud til Centralrenseanlægget i Agtrup.
  Kolding Kommune forventer, at det lykkes at få repareret ledningen i løbet af mandag aften.
  Heldigvis så er uheldet sket her i vintertiden, hvis det var en varm sommerdag, havde der været tale om en større miljøkatastrofe, oplyser Kolding Kommune.
  Det er muligt at følge med i hvordan arbejdet forløber på BlueKoldings Facebook.
  